ಭಯಾನಕ ವಿಡಿಯೋ: ಕುಡಿದ ಮತ್ತಿನಲ್ಲಿದ್ದ ವ್ಯಕ್ತಿ ಮೇಲೆ 12 ನಾಯಿಗಳ ದಾಳಿ- ನಡುಬೀದಿಯಲ್ಲಿ ನೋಡನೋಡುತ್ತಲೇ ಕಚ್ಚಿತಿಂದ್ವು

ಮಾಸ್ಕೋ: ಮದ್ಯದ ಅಮಲಿನಲ್ಲಿದ್ದ ವ್ಯಕ್ತಿಯೊಬ್ಬರ ಮೇಲೆ 12 ನಾಯಿಗಳು ದಾಳಿ ಮಾಡಿ ಕಚ್ಚಿ ತಿಂದ ಭಯಾನಕ ಘಟನೆ ರಷ್ಯಾದ ಸೋವೆಟ್‍ಕ್ಸೀ ಪ್ರಾಂತ್ಯದಲ್ಲಿ ನಡೆದಿದೆ.

ಸೆಕ್ಯೂರಿಟಿ ಗಾರ್ಡ್ ಆಗಿದ್ದ ಆ ವ್ಯಕ್ತಿ ಪ್ರತಿದಿನ ನಾಯಿಗಳಿಗೆ ಆಹಾರ ಹಾಕ್ತಿದ್ದರು ಎಂದು ಹೇಳಲಾಗಿದೆ. ಆದ್ರೆ ಅಂದು ಆಹಾರ ತಂದಿರಲಿಲ್ಲ. ಹೀಗಾಗಿ ಸುಮಾರು 12 ನಾಯಿಗಳ ಹಿಂಡು ಆ ವ್ಯಕ್ತಿಯ ಮೇಲೆ ದಾಳಿ ಮಾಡಿ ಕಚ್ಚಿ ಕಚ್ಚಿ ತಿಂದಿವೆ. ಮದ್ಯದ ಅಮಲಿನಲ್ಲಿದ್ದ ಕಾರಣ ಅವರಿಗೆ ನಾಯಿಗಳಿಂದ ಬಿಡಿಸಿಕೊಳ್ಳಲು ಕಷ್ಟವಾಗಿದೆ. ಆದರೂ ಆ ವ್ಯಕ್ತಿ ಎರಡು ಬಾರಿ ಮೇಲೆದ್ದು ನಾಯಿಗಳಿಂದ ಬಚಾವಾಗಲು ಯತ್ನಿಸಿದರಾದ್ರೂ ನಾಯಿಗಳು ಮತ್ರ ಮತ್ತೆ ಅವರನ್ನ ಎಳೆದಾಡಿ ಕಚ್ಚಿವೆ.

ನಾಯಿಗಳ ದಾಳಿಯ ಪರಿಣಾಮ ವ್ಯಕ್ತಿ ಸಾವನ್ನಪ್ಪಿದ್ದು, ಮರುದಿನ ಬೆಳಿಗ್ಗೆ ಅವರ ಶವ ಪತ್ತೆಯಾಗಿ ಸಿಸಿಟಿವಿ ದೃಶ್ಯ ಪರಿಶೀಲನೆ ನಡೆಸಿದಾಗ ಈ ಭಯಾನಕ ಘಟನೆ ಬೆಳಕಿಗೆ ಬಂದಿದೆ.